78 
gewesner seckelmeister zuo Cur, war daselbst in grossem 
ansechen. 
Anno 1583 *. 
Zuostanndt des S3igisten Jars. 
Das ist vonn gnaden Gottes ein guott iar gsin, dann 
alli ding warent in einem zimmlichen, billichen vnd rächten 
louff vnd kouf; ales dessi, so zuo des menntschen Vffent- 
halt dienet, war ein guoti gnüge vnd überflüssige Volkom- 
menheit. Von pestilenz, krieg, thüri, hunger, vngwitter, erd- 
biden, brunnsten, wasernot, zwytracht, vfruor, sampt andren 
vnsren sünden halb wolverdienten strafen vnd plagen hört 
man in den Pündten wie ouch anderstwo wenig daruon 
sagen. In disem iar wux ein grose vile. 
Zuo Baden ward vf einem tag geordnet, alle frömbde 
landstrycher anzuogryfen, sy ihres thuons u. lassens halben 
zuo ersuochen; deshalb vil gefangen u. gericht wurdent. 
Herzog Johann CGasimyrus sampt die Evangelischen stedt 
in der Eidtgnoschafft Zurych, Bern, Basel, Schafhusen u. Ap- 
penzäll habent am 13. Julio ein ufbruch gethon u. zugent 
mit einem schönen Zug gen Coln in das Niderlant. 
Diser Zyt warend by den Pündtneren nebet andren 
Hochvernampten personen ouch in grossem ansechen: Petter 
Tschortsch, Potestat zuo Trafona im Veltlyn, Panerher im 
Rynwald u. Landtaman zuo Splügen, Jacob von Ningwarda 
in hocherläbten allter Herr zuo Löuwenberg, Hans Schneller, 
ob 20 jaren gewesner Landtaman zuo Damins, Hans Bawier, 
burger zuo Chur, ist sines hochen verstandts halben zuo 
grossen empteren ufgestigen. Er hat regiert Zunfftmeister, 
Stattrichter, Statvogt, nachdem vil jar das Burgermeister- 
